Goranci
Goranci ili Gorani su južnoslavenska etnička skupina u područjima Gore, na sjevernim obroncima Šar-planine i tromeđi Kosova, Albanije i Makedonije. Zbog udaljenosti ovog područja od glavnih putnih pravaca, još uvijek su u velikoj mjeri očuvani elementi govornog jezika iz 18. stoljeća pa i elementi staroslavenskog jezika. Goranci svoj jezik nazivaju n(a)šenski, a najbliži je makedonskom jeziku ili staroštokavskom srpskom jeziku (na kojem je pisan i Dušanov zakonik). Goranci su islamske vjeroispovijesti. Po Popisu stanovništva na Kosovu 2011. godine na Kosovu ima 10.265 Goranaca. Najviše Goranaca živi u kosovskoj općini Dragaš 8.957. Broj Goranaca u Srbiji je po Popisu stanovništva u Srbiji 2011. godine 7.767. Goranci su u Vojvodini također priznata manjina. Broj Goranaca u Crnoj Gori je po Popisu stanovništva u Crnoj Gori 2011. godine 197.